**Ministru kabineta noteikumu projekta**

**“Grozījumi Ministru kabineta 2006.gada 19.septembra noteikumos Nr.780 “Noteikumi par papildu deklarācijas par ienākumiem, ieņēmumiem, naudas un citiem uzkrājumiem, īpašumiem un to vērtības maiņu veidlapu un kārtību, kādā Valsts ieņēmumu dienests uz aprēķinu pamata nosaka iedzīvotāju ienākuma nodokļa maksātāja apliekamo ienākumu””**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts izstrādāts saskaņā ar *Euro* ieviešanas kārtības likuma 30.panta pirmo daļu |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Ministru kabineta 2006.gada 19.septembra noteikumu Nr.780 “Noteikumi par papildu deklarācijas par ienākumiem, ieņēmumiem, naudas un citiem uzkrājumiem, īpašumiem un to vērtības maiņu veidlapu un kārtību, kādā Valsts ieņēmumu dienests uz aprēķinu pamata nosaka iedzīvotāju ienākuma nodokļa maksātāja apliekamo ienākumu” (turpmāk – MK 2006.gada 19.septembra noteikumi Nr.780) pielikuma par papildu deklarāciju veidlapa paredz informāciju par ienākumiem, ieņēmumiem, naudas un citiem uzkrājumiem, īpašumiem un to vērtības maiņu norādīt latos, savukārt summas ārvalstu valūtā izsakāmas kā attiecīgās ārvalsts valūtas ekvivalents latos pēc Latvijas Bankas noteiktā kursa. Norādāmās informācijas slieksnis attiecībā uz īpašumiem, ienākumiem un ieņēmumiem, saņemtajiem aizņēmumiem, izsniegtajiem aizdevumiem un ieguldījumiem noteikts, ja to vērtība ir 2 000  Ls  un vairāk.Tā kā ar 2014.gada 1.janvāri Latvijā tika ieviesta Eiropas Savienības vienotā valūta *euro*, noteikumu mērķis ir izdarīt grozījumus MK 2006.gada 19.septembra noteikumos Nr.780, aizstājot tajos atsauci uz latiem ar atsauci uz *euro*, kā arī ņemot vērā latu konvertācijā noteikto maiņas kursu no latiem uz *euro*, summu 2 000 Ls izteikt *euro*. Savukārt atsauci uz Latvijas Bankas noteikto kursu, aizstāt ar atsauci uz grāmatvedībā izmantojamo ārvalstu valūtas kursu, kas ir spēkā attiecīgā darījuma dienas sākumā.Tādējādi MK 2006.gada 19.septembra noteikumu Nr.780 pielikuma:* P1 5.piezīmē vārdi “latos pēc Latvijas Bankas noteiktā kursa uz īpašuma iegūšanas vai atsavināšanas dienu” tiek aizstāti ar vārdiem “*euro* pēc grāmatvedībā izmantojamā ārvalstu valūtas kursa, kas ir spēkā īpašuma iegūšanas vai atsavināšanas dienas sākumā”;
* pielikuma P3 3.piezīmē vārdi “latos pēc Latvijas Bankas noteiktā kursa uz īpašuma iegūšanas vai atsavināšanas dienu” tiek aizstāti ar vārdiem “*euro* pēc grāmatvedībā izmantojamā ārvalstu valūtas kursa, kas ir spēkā īpašuma iegūšanas vai atsavināšanas dienas sākumā”;
* pielikuma P4 1.piezīmē vārdi “latos pēc Latvijas Bankas noteiktā kursa uz vērtspapīru iegūšanas vai atsavināšanas dienu” tiek aizstāti ar vārdiem “*euro* pēc grāmatvedībā izmantojamā ārvalstu valūtas kursa, kas ir spēkā vērtspapīru iegūšanas vai atsavināšanas dienas sākumā”;
* pielikuma P5 2.piezīmē vārdi “latos pēc Latvijas Bankas noteiktā kursa uz ienākuma saņemšanas dienu” tiek aizstāti ar vārdiem “*euro* pēc grāmatvedībā izmantojamā ārvalstu valūtas kursa, kas ir spēkā ienākuma saņemšanas dienas sākumā”;
* pielikuma P6 2.piezīmē vārdi “latos pēc Latvijas Bankas noteiktā kursa uz aizņēmuma saņemšanas dienu” tiek aizstāti ar vārdiem “*euro* pēc grāmatvedībā izmantojamā ārvalstu valūtas kursa, kas ir spēkā aizņēmuma saņemšanas dienas sākumā”;
* pielikuma P7 2.piezīmē vārdi “latos pēc Latvijas Bankas noteiktā kursa uz aizdevuma izsniegšanas dienu” tiek aizstāti ar vārdiem “*euro* pēc grāmatvedībā izmantojamā ārvalstu valūtas kursa, kas ir spēkā aizdevuma izsniegšanas dienas sākumā”;
* pielikuma P8 5.piezīmē vārdi “latos pēc Latvijas Bankas noteiktā kursa attiecīgi uz taksācijas gada sākumu un beigām” tiek aizstāti ar vārdiem “*euro* pēc grāmatvedībā izmantojamā ārvalstu valūtas kursa, kas ir spēkā attiecīgi uz taksācijas gada pirmās kalendāra dienas sākumu un taksācijas gada pēdējās kalendāra dienas beigām”;
* pielikuma P10 1.piezīmē vārdi “latos pēc Latvijas Bankas noteiktā kursa uz akciju, kapitāla daļu vai paju iegūšanas vai atsavināšanas brīdi” tiek aizstāti ar vārdiem “*euro* pēc grāmatvedībā izmantojamā ārvalstu valūtas kursa, kas ir spēkā akciju, kapitāla daļu vai paju iegūšanas vai atsavināšanas dienas sākumā”.

Saskaņā ar *Euro* ieviešanas kārtības likuma 6.panta pirmo daļu latu konvertācijā uz *euro* izmanto Padomes noteikto maiņas kursu no latiem uz *euro*. Minētā likuma 6.panta otrajā daļā noteikts, ka daļu naudas summas un vērtības naudas izteiksmē pēc latu konvertācijas uz *euro* noapaļo līdz tuvākajam centam, ņemot vērā trešo zīmi aiz komata. Ja trešā zīme aiz komata ir no 0 līdz 4, tad centa vērtība nemainās. Ja trešā zīme aiz komata ir no 5 līdz 9, tad cents tiek noapaļots par vienu vienību uz augšu.MK 2006.gada 19.septembra noteikumu Nr.780 pielikumā summa latos tiek dalīta ar 0,702804.2000 LVL = 2000 / 0,702804 = 2845,74362126567300 EUR =2845,74 EUR (tā ir robeža, līdz ar to ietekmes uz budžetu nav)Grozītās tiesību normas nerada ietekmi uz valsts budžetu. |
| 3. | Projekta izstrādē iesaistītās institūcijas | Valsts ieņēmumu dienests |
| 4. | Cita informācija | Nav |

Anotācijas II, III. IV, V, VI un VII sadaļa – projekts šīs jomas neskar.

Finanšu ministra p.i.

Iekšlietu ministrs R.Kozlovskis

21.07.2014. 10.13

757

Inese Riekstiņa

Valsts ieņēmumu dienesta

Nodokļu pārvaldes Fizisko personu

tiešo nodokļu metodikas daļas

galvenā nodokļu inspektore

67121816, fakss 67122947

Inese.Riekstina@vid.gov.lv